
Je li dozvoljeno prodavati uređaje za prisluškivanje bračnim drugovima da jedni druge uhode. Allah Vas nagadio!


* 
* 
* 
* 
* 
* 
* 

 
Trgovanje uređajima za prisluškivanje?

Neka je hvala Svevišnjem Allahu, Koji je objavio časni ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** i u njemu nije ništa izostavio. Prisluškivanje bračnog druga ne priliči muslimanu. Allah, džellešanuhu, kaže: “O vjernici, klonite se mnogih sumnjičenja, nekâ sumnjičenja su, zaista, grijeh. I ne uhodite jedni druge…” (El-Hudžurat, 12). Bračni život počiva na slozi, ljubavi i povjerenju, i ako se ti temelji naruše, ***[brak](https://pitajucene.com/search/Brak/questions/ "Pretraži pitanja o braku")*** neumitno propada. Zar ima kakva dobra u braku čiji se supružnici međusobno uhode!? Zato je u tu svrhu zabranjeno prodavati uređaje za prisluškivanje. Onaj ko se bavi trgovinom takvih uređaja pomaže i sudjeluje u širenju grijeha i nepovjerenja među ljudima. Čovjek treba moliti Svemogućeg Allaha da mu dadne povjerenje u suprugu i da supruzi dadne povjerenje u njega. A Gospodar tvoj najbolje zna.


Odgovorio: ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


